GiliGold/VAD_KnessetCorpus huggingface dataset:
מתן וילנאי: אני בניתי גדר בעזה - נכון, רק 54 קילומטר - בארבעה חודשים, אז כאן בכל מכפלה שלא תעשה, ברור שזה היה צריך כבר להסתיים.
אליעזר כהן: אז לא חסרו לך המיליארדים שחסרים היום.
מתן וילנאי: תמיד היה חסר.
מתן וילנאי: גם בשנות ה-50 היה חסר.
אורי אריאל: איך אתה עושה את המכפלות?
אורי אריאל: אם אתה עושה לפי 540, זה פי 10.
מתן וילנאי: והדבר האחרון - תמיד יש מנגנון כדי לפתור חילוקי דעות בין גורמי הביטחון, ובממשלה - והמנגנון הזה יופעל גם במקרה הזה.
אחמד טיבי: היות שדיברו גם על חשיבות הגדר - הגדר היא הרי הדבר שיוביל לראשונה את מדינת ישראל לבית הדין הבין-לאומי לפשעי מלחמה.
דני יתום: לא, לא, זה לא בית דין לפשעי מלחמה.
מתן וילנאי: זה לא לפשעי מלחמה.
אחמד טיבי: בית הדין הפלילי.
אחמד טיבי: ההחלטה ידועה.
רוני בר-און: אני מבטיח לך שהכנסת תבחר בך לייצג אותה שם.
רוני בר-און: אתה תהיה הסניגור של מדינת ישראל שם.
אחמד טיבי: לא בנושא הזה.
אורי אריאל: מה, מה?
אורי אריאל: זאת התקפה על השמאל עכשיו?
אחמד טיבי: היחידים, אגב, שאין להם תוכנית מדינית זה העבודה.
דליה איציק: אדוני, אני מבקשת להביא זווית נוספת שאולי לא הושמעה כאן, והיא אולי תנעם לאוזניהם של חבריי מהליכוד.
אחמד טיבי: וחבר הכנסת דני יתום.
דליה איציק: דני יתום - זה נוגע בהצעה שלו.
דליה איציק: והעובדה שהגדר הזאת נתפסת גם אצל הפלסטינים כאחד מהדברים הקשים ביותר שמדינת ישראל הולכת לעשות, העובדה שהם משתמשים בה כלפי העולם, העובדה שאירופה מתייחסת לגדר הזאת לא בשכל, לא בצדק, ובשביל אירופה - שהיתה תמיד בוגדנית כלפי ישראל - הסיפור של הגדר הוא סיפור שהם מאוד משתמשים בו - הם כמובן לא קוראים לזה fence, הם קוראים לזה wall, שהמשמעות של זה היא הרבה יותר חריפה - אני חשבתי שהעובדה שימין ושמאל בכנסת מתלכדים סביב העניין של הגדר, היא כלפי כולי עלמא הוכחה שסביב העניין הזה אין אופוזיציה-קואליציה.
דני יתום: אני אשיב בקצרה.
דני יתום: ראשית, אני נתלה באילן מאוד גבוה - שזה ראש הממשלה - שהחליט על גדר.
גדעון סער: אל תדאג לעמידה האיתנה שלי.
דני יתום: הדבר השלישי - אני חייב לומר, שבניגוד לחבר הכנסת סער, אני לא משועשע בכלל מהמצב .
דני יתום: המצב הזה גורם לי לעצב רב, והלוואי והיו לי סיבות להיות משועשע.
רוני בר-און: מכיוון ששתי ההצעות שונות בעניין שלטעמי הוא מהותי - וזה התוואי - אני סברתי מלכתחילה שיש להצביע על שתיהן ביחד, אבל מכיוון שיש משהו שמבחין ביניהן, אנחנו נצביע בנפרד.
רוני בר-און: נגד - 9
רוני בר-און: הבקשה למתן פטור מחובת הנחה מוקדמת על שולחן הכנסת להצעת חוק גדר הביטחון, התשס"ד-2003, לא נתקבלה.
רוני בר-און: אני קובע אפוא שבקשתו של חבר הכנסת מתן וילנאי למתן פטור מחובת הנחה לא נתקבלה.
מתן וילנאי: אני המום.
רוני בר-און: שלב ההספדים זה אחרי, אבל אל תהיה המום - יכול להיות שתתנחם.
מתן וילנאי: לכן אני נשאר פה במתח.
רוני בר-און: אנחנו מעמידים להצבעה את בקשתו של חבר הכנסת דני יתום בעניין פטור מחובת הנחה- באותו עניין, עם השינויים.
רוני בר-און: מי בעד לפטור מחובת הנחה את בקשתו של חבר הכנסת דני יתום?
רוני בר-און: בעד - 4
רוני בר-און: נמנעים - 1
רוני בר-און: בנמנע אחד, הבקשה גם היא נדחית.
רוני בר-און: של חבר הכנסת אורי אריאל (פ/1632)
רוני בר-און: הבקשה השלישית היא בקשתו של חבר הכנסת אורי אריאל - פטור מחובת הנחה של הצעת חוק בדבר התרת שידורי פרסומות בגל"צ.
אורי אריאל: היות והחוק הזה מסדיר לקונה שהיתה בחוק, הצעת החוק שמונחת בפניכם נוסחה על-ידי מערכת הביטחון, בתיאום עם גל"צ, עם כל הגורמים.
אורי אריאל: גם הוגש תזכיר לכל המשרדים והגורמים הנוגעים בדבר, כך שאני חושב שאין פה שום בעיה.
רשף חן: אז אולי הממשלה מסכימה.
אריאלה קלעי: הממשלה לא מסכימה.
רוני בר-און: תודה רבה לך על העזרה בניהול, חבר הכנסת רשף חן.
אורי אריאל: אין בעיה מבחינת הזמן שדרוש למשרדי הממשלה או לגופים אחרים שצריכים לענות לעניין.
גדעון סער: אדוני היושב-ראש, להציג את הצעת החוק הזאת כהסדרת לקונה, זה הייתי אומר שובה לב, אבל רחוק מהאמת - ואני מדגיש, רחוק מהאמת.
גדעון סער: דרך אגב, אתה יודע שאני תומך בעמדה הזאת, ומי שיביא לכנסת הצעה כזאת - אני אתמוך בו.
אורי אריאל: גדעון, החוק הזה יהיה מוגבל בסכום.
אורי אריאל: בשוק של כמה מיליארדים, 20 מיליון.
גדעון סער: לא חשוב.
אורי אריאל: כן חשוב.
גדעון סער: אתה מכניס לשוק שחקן חדש במובן הזה, והדבר הזה הוא בעייתי ביותר.
גדעון סער: צריך לתת לו שיקול דעת רציני.
גדעון סער: זה שאתה אומר בתיאום עם מערכת הביטחון - זה ברור.
גדעון סער: ברור שגלי צה"ל תומכים בכך שיהיה להם מקור הכנסה כספי.
ענבל גבריאלי: למרות שמנסים לסגור אותה.
גדעון סער: לא מנסים לסגור אותה, הדבר הזה לא עומד על הפרק.
גדעון סער: אם הוא היה עומד על הפרק - ניחא, אבל לבוא ולפגוע בערוצים אחרים בהזדמנות הזאת, לדעתי זה מוטעה.
מתן וילנאי: רק הערה קטנה - זאת לא לקונה, זאת תפיסת עולם, ואני רק מחזק את ההערה של חבר הכנסת סער, שהצבא לא מכניס את עצמו בכלל לכל הסוגיות האלה.
רוני בר-און: חבר הכנסת אריאל, שתי מלים לתשובה בבקשה.
אורי אריאל: ראשית, הצעת החוק מתואמת עם משרד הביטחון.
אורי אריאל: צה"ל הוא לא הגורם פה, עם כל הכבוד - הוא שחקן חשוב - אבל מערכת הביטחון היא זו שמתקצבת את גלי צה"ל.
אורי אריאל: אין לזה צורך, אין לזה הצדקה בזמן שסוגרים פרוייקטים חשובים לאין ערוך, בכל קנה מידה.
אורי אריאל: שנית, הסכום - גדעון - מוגבל ובא להחליף את מה שהמדינה היום מממנת, לפי דעתי שלא בצורך בכלל.
גדעון סער: מה זה קשור לפטור מחובת הנחה?
אורי אריאל: הדבר השלישי - הפטור מתבקש משני טעמים: 1.
אורי אריאל: שהחוק הוכן על-ידי מערכת הביטחון, לא על-ידי.
אורי אריאל: העניין מתגלגל כבר מעל שנה.
גדעון סער: שיגישו הצעת חוק ממשלתית.
אורי אריאל: החוק הזה, הכתוב פה, הוכן על-ידי מערכת הביטחון, לא על-ידי.
אורי אריאל: אני הכנתי הצעה אחרת.
אורי אריאל: שנית - הכוונה היא להגביל את הסכום, שיהיה תחליף למה שמערכת הביטחון, קרי מדינת ישראל היום, משלמת לגל"צ, סדר גודל - נא לא לתפוס אותי במילה - 30 מיליון שקל.
גדעון סער: עוד לא ראיתי שהחברות הרוויחו השנה.
רוני בר-און: חברים, הדיון תם, אנחנו עוברים להצבעה.
רוני בר-און: מי בעד מתן פטור מחובת הנחה להצעת החוק של חבר הכנסת אורי אריאל?
רוני בר-און: נמנעים - 2
רוני בר-און: אני קובע שברוב של 5 נגד, 3 בעד, 2 נמנעים, הבקשה לפטור מחובת הנחה לא עברה.
רוני בר-און: תודה לכל החברים, הישיבה נעולה.
רוני בר-און: בוקר טוב, אני פותח את ישיבת ועדת הכנסת, ישיבה מספר 76.
רוני בר-און: חבר הכנסת אליעזר כהן אתמול החליף באופן קבוע את יושב-ראש ועדת הפנים ואיכות הסביבה.
רוני בר-און: אנחנו מברכים אותו לרגל קבלתו לוועדה.
רוני בר-און: יש לנו פה מספר בקשות למתן פטור מחובת הנחה.
רוני בר-און: הבקשה הראשונה היא של הממשלה.
רוני בר-און: היא הגיעה אל שולחני ממש לפני דקה.
רוני בר-און: עניינה הצעת חוק שירות ביטחון (הגבלת קריאה לשירות מילואים של קצין – הוראת שעה) (תיקון מס' 3).
רוני בר-און: סגן השר מבקש להציג אותה היום בפני הכנסת.
מאיר פרוש: במה מדובר?
רוני בר-און: הגבלת קריאה לשירות מילואים של קצין – הוראת שעה.
רוני בר-און: יוצא צבא, שמלאו לו ארבעים ואחת שנים ושירת שירות מילואים ביחידה קרבית, לא ייקרא לשירות מילואים.
רוני בר-און: מדובר בהורדת גיל ה"יציאה לפנסיה" של קציני צבא.
רוני בר-און: מי בעד מתן פטור מחובת הנחה לבקשה הזאת של הממשלה?
רוני בר-און: רק חברים קבועים משתתפים בזה.
רוני בר-און: בעד – רוב נגד – אין נמנע – אין אושר מתן פטור מחובת הנחה להצעת חוק שירות ביטחון (הגבלות קריאה לשירות מילואים של קצין – הוראת שעה) (תיקון מס' 3), התשס"ד-2003.
רוני בר-און: תודה, פה אחד אני קובע שהבקשה אושרה.
רוני בר-און: הצעת חוק רשות השידור (תיקון – משך תקופת הכנוה של חברי המליאה), התשס"ד-2003
רוני בר-און: הבקשה הבאה היא בקשתו של חבר הכנסת דניאל בנלולו, שביקש פטור מחובת הנחה בעניין הצעת חוק רשות השידור.
רוני בר-און: ההצעה אומרת כדלקמן: חוק רשות השידור קובע כי תקופת כהונה במליאת רשות השידור היא בת 36 חודשים.
רוני בר-און: כמו כן נקבע כי חבר מליאת הרשות שכהונתו תמה יכול להתמנות מחדש, ובלבד שלא יכהן יותר משתי תקופות כהונה רצופות.
רוני בר-און: אומר חבר הכנסת בנלולו שבימים אלה ממש תמה הכהונה של חברי המליאה ברשות השידור.
רוני בר-און: על מנת לתקן את העוול שנגרם בעבר, יש צורך מיידי לדון בהצעה הזאת.
אחמד טיבי: מדובר תקופת זוהר, שגשוג ושיקולים אובייקטיבים ומקצועיים של רשות השידור.
אחמד טיבי: כל האנשים שם ראויים להערכה והמשך כהונה, ולכן אני פונה לכל חברי הבית בבקשה - תנו אופציה למקום הזה להמשיך לשגשג.
רוני בר-און: אני מציע לך את ההצהרות האלה להצהיר ביום שלישי, כדי שתוכל עוד להיכנס ל"פופוליטיקה" באותו ערב...
רוני בר-און: בעד – כולם נגד – אין נמנעים – אין אושר מתן פטור מחובת הנחה להצעת חוק רשות השידור (תיקון – משך תקופת הכהונה של חברי המליאה), התשס"ד-2003.
רוני בר-און: אני קובע אפוא פה אחד שהעניין הזה עבר.
רוני בר-און: אני מבקש להוסיף לפרוטוקול שאריאלה קלעי ממשרד המשפטים מסרה את התנגדותה לכל בקשות הפטור מחובת הנחה, כמובן לא כולל הממשלה.
רוני בר-און: אני מבקש להכניס את זה ב"משבצת" של בקשת חבר הכנסת בנלולו וגם ב"משבצות" האחרות.
רוני בר-און: הצעת חוק תרכובות מזון לתינוקות, התשס"ד-2003 (פ/1664) – בקשת חבר הכנסת מוחמד ברכה:
רוני בר-און: הבקשה הבאה היא הבקשה של חבר הכנסת שלום שמחון.
רוני בר-און: אפשר לקרוא לו?
רוני בר-און: בינתיים נדון בעניינו של חבר הכנסת ברכה.
רוני בר-און: מבקש חבר הכנסת ברכה שחרור מחובת הנחה בהצעת חוק תרכובות מזון לתינוקות, שלו ושל רשימה נכבדה של כ-16 חברי כנסת מכל סיעות הבית, כולל הליכוד – רוחמה אברהם וחיים כץ.
רוני בר-און: נא לנמק את הדחיפות ואת הבקשה לפטור מחובת הנחה.
רוני בר-און: אני רוצה להזכיר לפרוטוקול שאריאלה קלעי ממשרד המשפטים מסרה את התנגדותה לכל בקשות הפטור מחובת הנחה, כמובן לא כולל הממשלה.
מוחמד ברכה: אדוני היושב ראש, רבותיי חברי הכנסת, הנושא הזה מקבל משנה תוקף ודחיפות בעקבות הפרשה של "רמדיה" וכל הפרשה סביב המזון התעשייתי לילדים.
מוחמד ברכה: יש פה מגמה לעודד הנקה ושימוש בחומרים טבעיים, ואיסור פחות או יותר, במגבלות מאוד נוקשות, על שיווק מוצרים לתינוקות במוסדות בריאות, בתי חולים וכו' וכו', שם יכולים כל מיני אינטרסים להתנגש בין טובת התינוק לבין טובת החברה המסחרית.
מוחמד ברכה: הצעת החוק הזאת הועלתה בכנסת הקודמת, והיא עברה את הקריאה הראשונה וקיבלה את הסכמת הממשלה.
מוחמד ברכה: אבל בעקבות מאמץ די מואץ של לוביסטים למיניהם שהם שליחי חברות מזון תעשייתי לתינוקות, הצעת החוק לא המשיכה לקריאה שנייה ושלישית, והיא נקברה בוועדה.
גדעון סער: אז למה לא ביקשו דין רציפות, אם היא עברה קריאה ראשונה?
רוני בר-און: הוא אומר לך שהלובי הפיל את זה בוועדות.
רוני בר-און: אני חושב שהדברים ברורים, ואני מרשה לעצמי להוסיף שהם גם די משכנעים.
גדעון סער: יש לי הצעה, אדוני היושב ראש, שהצעתי אותה לחבר הכנסת ברכה עוד טרם הישיבה התחילה.
גדעון סער: מאחר שיש לפי דעתי לכולנו סימפתיה לפחות לנושא שמביא חבר הכנסת ברכה, הצעתי לו שאני אבקש מוועדת שרים לחקיקה לשבת בנושא זה ביום ראשון, והדיון וההצבעה יתקיימו בנושא זה ביום שני או ביום שלישי, זאת אומרת לפני יום רביעי הבא.
גדעון סער: אז אולי נוכל לבוא לידי מצב שכולנו נוכל לתמוך בבקשה או שלא.
רוני בר-און: למה אנחנו לא יכולים לתמוך כרגע?
גדעון סער: אני יוצא מנקודת הנחה שלחוק הזה לגופו יש תמיכה, אבל נגיד שאני טועה – אין לי עניין לקדם מצב שבו אני נותן פטור מחובת הנחה יום אחד, ולמחרת במליאה מתנגד לזה.
מוחמד ברכה: אדוני היושב ראש, אני רוצה להגיד לחבר הכנסת סער, שהנושא הזה יועבר עכשיו, ואני אתאם את העלאת הנושא במליאה אחרי גיבוש העמדה של ועדת שרים לחקיקה.
אחמד טיבי: זה נראה הגיוני מה שחבר הכנסת ברכה מציע.
רוני בר-און: חבר הכנסת סער, ההצעה איננה חורגת.
גדעון סער: אם כולכם כופים עליי, אקבל את עמדתכם, אבל הרי אתם כולכם, אם בסופו של דבר לא נחליט שאנחנו תומכים בזה, גם תכירו בדחיפות וגם מייד אחרי שהכרתם תצביעו נגד.
מוחמד ברכה: אני אעלה את זה אחרי שהממשלה תגבש את עמדתה בשבוע הבא.
רוני בר-און: הבנו את הנקודה, אני חושב שזה פתרון יותר טוב.
רוני בר-און: אני חושב שקשה לי להתמודד עם הטענה גם בדבר דחיפות החוק, במיוחד בקואליציה שנמצאת מאחוריו.
רוני בר-און: החותמים על החוק הם באמת מכל סיעות הבית.
גדעון סער: זה קיים מדי יום ביומו.
רוני בר-און: מי בעד מתן פטור מחובת הנחה, תוך שאנחנו רושמים את הודעתו של חבר הכנסת ברכה?
רוני בר-און: הצבעה בעד – כולם נגד – אין נמנע – אין אושר מתן פטור מחובת הנחה להצעת חוק תרכובות מזון לתינוקות, התשס"ד-2003, תוך שאנו רושמים את הודעת חבר הכנסת ברכה שהוא יתאם את מועד הדיון.
רוני בר-און: אני קובע פה אחד שהתקבל פטור מחובת הנחה.
רוני בר-און: חבר הכנסת ברכה יתאם את מועד הדיון, כך שלא יגרום שיבושים בעבודה או ביכולת הממשלה להתמודד עם העניין.
רוני בר-און: הצעת חוק הספקת החשמל (הוראת שעה) (תיקון – הארכת תוקף), התשס"ד-2003 (פ/1683) – בקשת חבר הכנסת טלב אלסאנע:
רוני בר-און: חבר הכנסת טלב אלסאנע מבקש פטור מחובת הנחה להצעת חוק שעניינה המשך הסידור הקיים היום בעניין הצעת חוק הספקת החשמל (הוראת שעה).
רוני בר-און: בבקשה תסביר את החוק ואת הדחיפות בכמה מילים.
טלב אלסאנע: החוק כשלעצמו הוא הוראת שעה, ולכן פג התוקף שלו, ומכאן הדחיפות שבדבר.
רוני בר-און: מתי פג התוקף?
גדעון סער: אני ראיתי שתחולת החוק מתחילה באחד במרץ 2004.
גדעון סער: תחילת החוק, כפי שהיא מנוסחת פה בהצעת החוק שלפנינו, היא באחד במרץ 2004, דהיינו יש עוד שלושה חודשים.
טלב אלסאנע: לא, כנראה שיש פה איזושהי טעות.
גדעון סער: אבל זה החוק שמונח בפנינו.
רוני בר-און: אבל את זה אפשר לתקן.
רוני בר-און: מתי פגה הוראת השעה?
רוני בר-און: שאלתי אותך את זה אתמול פעמיים.
טלב אלסאנע: כן, זה היה לפני שישה חודשים.
רוני בר-און: אנחנו כבר שישה חודשים בלי הוראת שעה?
טלב אלסאנע: כן, ולכן הדחיפות.
טלב אלסאנע: אפשר להגיד שאם כבר חיכינו שישה חודשים, אפשר לחכות עוד, אבל אם כבר חיכינו כל כך הרבה זמן, לדעתי לא צריך להוסיף ולחכות, מה גם שיהיה צורך בזה.
טלב אלסאנע: יש לתת מענה למצב מאוד קשה.
טלב אלסאנע: יש בתים שלא מחוברים.
טלב אלסאנע: אמנם הם יקבלו היתרי בנייה בסופו של דבר.
רוני בר-און: לא היתרי בנייה, טופס 4.
רוני בר-און: חיבור חשמל אתה לא מקבל כשאתה מקבל היתר בנייה.
רוני בר-און: את חיבור החשמל אתה מקבל כשאתה מקבל תעודת גמר, טופס 4 מה שנקרא.
רוני בר-און: חבר אלסאנע, מפנה את תשומת לבי סגן מזכיר הכנסת לדברי ההסבר שלך שבתיקון מתשס"א ניתן תוקף לשבע שנים, והשינוי הוא רטרואקטיבי לשבע שנים מ-1999.
טלב אלסאנע: לא, הוארך תוקפו אז.
רוני בר-און: יש לי בעיה עם העניין הזה.
רוני בר-און: אני דיברתי אתך אתמול.
רוני בר-און: כתבת לי בקשה לא מנומקת, ואמרתי שצריך לנמק את עניין הדחיפות.
רוני בר-און: עכשיו יש לנו פה אי בהירות אם החוק בטל, אם החוק קיים, עד מתי קיים, ממתי מחילים את החוק החדש.
רוני בר-און: אני לא מוכן לעשות שימוש במכשיר שהוא חריג, מכשיר של פטור מחובת הנחה הוא חריג, ואני עושה בו שימוש במשורה, רק כאשר מוכיחים לי שהעובדה שהחוק הזה ישכב 45 יום על שולחן המזכירות גורמת עוול או למגיש החוק או לאלה שצריכים ליהנות ממנו.
רוני בר-און: בהיעדר עובדות שברורות לי לפחות, אני לא יכול להתקדם בטיפול בעניין.
רוני בר-און: ממנו.
טלב אלסאנע: אני מסכים, אני מקבל את זה.
טלב אלסאנע: אני אבדוק את העניין.
רוני בר-און: תכין את זה באופן יותר מסודר.
טלב אלסאנע: אני יודע שהחוק הזה, פג תוקפו ממרץ 2003.
רוני בר-און: אבל אתה בדברי ההסבר מפנה לתקופה של שבע שנים מ-1999, שזה מביא ל-2006.
גדעון סער: אדוני היושב ראש, אין לנו לחץ בעניין הזה.
גדעון סער: מה מסוכם?
רוני בר-און: שהוא יבדוק ויביא את הפרטים במדויק, כדי שלא נקדם חוק שלא ברור לנו מה מידת הנחיצות האמיתית שלו.
רוני בר-און: הצעת חוק רשות המזון, התשס"ד-2003 (פ/1651) – בקשת חבר הכנסת שלום שמחון:
רוני בר-און: ההצעה הבאה היא הצעת חבר הכנסת שלום שמחון, יושב-ראש ועדת הכלכלה.
רוני בר-און: הצעת חוק רשות המזון פ/1651 התשס"ד-2003.
רוני בר-און: חבר הכנסת שלום שמחון, יושב-ראש ועדת הכלכלה, בבקשה תסביר את החוק ותנמק את הדחיפות.
שלום שמחון: החוק הוא חוק להקמת רשות לפיקוח על המזון.
שלום שמחון: הדחיפות נובעת מכך שלאחרונה יש לא מעט אירועים בנושא המזון, שמחייבים הקמתה של רשות.
שלום שמחון: הנושא מתגלגל כבר הרבה מאוד זמן, והוא לא נלקח באמת ברצינות.
שלום שמחון: אני שוחחתי עם שר הבריאות, והוא אמר לי שהוא יתמוך בהצעת החוק, למרות שגם הממשלה מתכוונת באיזשהו שלב, כשיהיה לה זמן, לעסוק בעניין ולהביא חוק משל עצמה.
שלום שמחון: הוא אמר לי שאין לו בעיה עם העבודה שאנחנו נתקדם בינתיים עם הצעת החוק, מכיוון שתהליכי העבודה של הממשלה אורכים זמן רב, ויכול להיות שזה גם יקצר את התהליכים.
שלום שמחון: אני חושב שדווקא בגלל המצב כרגע, אם הכנסת תדון בעניין, יש לעניין הזה חשיבות גדולה, כדי להראות שאנחנו לא עוברים לסדר היום בנושאים שהם מאוד חשובים.
רוני בר-און: זה חוק כבד של הקמת רשות.
גדעון סער: חסרות רשויות במדינה, אדוני היושב ראש.
רוני בר-און: אם כך, אנחנו נצביע.
רוני בר-און: מי בעד מתן פטור מחובת הנחה להצעת חוק רשות המזון?
רוני בר-און: הצבעה בעד – 6 נגד – 1 אושר מתן פטור מחובת הנחה להצעת חוק רשות המזון, התשס"ד-2003.
רוני בר-און: ברוב של שישה נגד אחד, אני קובע אפוא שההצעה הזאת קיבלה פטור מחובת הנחה.
רוני בר-און: אישור מועדי כנסי הכנסת במושב השני של הכנסת השש-עשרה
רוני בר-און: הנושא הבא הוא הצעה בעניין מועדי הכנסים.
רוני בר-און: אנחנו הערנו על ההצעה שקיבלנו, העניין חזר ליושב ראש, והיושב ראש הציע את ההצעה החדשה, תוך שהוא מקבל חלק מן ההערות שלנו.
רוני בר-און: כנס החורף – הוסכם שיתחיל ב-10 באוקטובר במקום ב-17 באוקטובר.
רוני בר-און: לגבי פתיחת הישיבות בחנוכה – ההצעה המקורית היתה לפתוח את הכנס בשעה 14:00, ההצעה שלנו היתה 12:00 והיושב ראש החזיר את זה לשעה 13:00, שמקובלת עליי לפחות.
גדעון סער: אבקש רביזיה, אדוני היושב אש.
רוני בר-און: אין רביזיה, אני מצטער.
מאיר פרוש: אתה ביקשת להקדים את זה בשבוע?
רוני בר-און: אני ביקשתי מהיושב ראש להקדים את פתיחת כנס החורף מה-17 באוקטובר ל-10 באוקטובר, והיושב ראש בהצעה שהוא מגיש, מגיש את זה תוך התיקון הזה.
רוני בר-און: ישיבות מליאת הכנסת בחנוכה ייפתחו בשעה 13:00 במקום בשעה 14:00, כפי שהוצע מלכתחילה, ולא לפי הצעתנו בשעה 12:00.
רוני בר-און: בערב תשעה באב ישיבת הכנסת תיפתח בשעה 11:00 ותסתיים בשעה 14:00.
רוני בר-און: בכפוף לזה, אני מבקש לאשר את המועדים האלה.
רוני בר-און: הצבעה בעד – כולם נגד – אין נמנע – אין
רוני בר-און: אני קובע שפה אחד זה עבר.
רוני בר-און: קביעת ועדה לדיון בהצעת חוק איסור קבלת תרומות ממדינות זרות, התשס"ג-‏2003 (פ/1244) – הצעת חבר הכנסת אורי אריאל וקבוצת חברי כנסת
רוני בר-און: הנושא הבא על סדר היום שלנו הוא קביעת ועדה לדיון בהצעת חוק איסור קבלת תרומות ממדינות זרות, הצעת חבר הכנסת אורי אריאל וקבוצת חברי כנסת.
רוני בר-און: נשמעו ההצעות להעביר את הנושא לוועדת החוקה, חוק ומשפט או לוועדת הפנים ואיכות הסביבה.
רוני בר-און: מצוין פה ששר המשפטים הסכים במליאה לתקן את נוסח הצעת החוק לאחר ההצעה הטרומית וקרא לתמוך בהצעת החוק, אולם לא קבע בדבריו לאיזו ועדה תועבר הצעת החוק.
רוני בר-און: המציע קרא לתמוך בהצעתו, ולא ביקש ועדה מסוימת.
רוני בר-און: חברים, יש לכם דעות בעניין הזה?
אליעזר כהן: אני מבקש שהנושא יידון בוועדת החוקה, חוק ומשפט.
אליעזר כהן: הנושא הוא מאוד עקרוני.
אליעזר כהן: אם יש הצעה אחרת, אני מוכן לשמוע.
רוני בר-און: בוקר טוב חבר הכנסת אריאל, האם יש לך איזה רעיון בעניין הצעת החוק הזאת?
אורי אריאל: יש לי רעיון להעביר את זה לוועדת הפנים ואיכות הסביבה.
אורי אריאל: העמותות נמצאות תחת ועדת הפנים ואיכות הסביבה.
אליעזר כהן: אני מקבל זאת.
רוני בר-און: הצבעה בעד – כולם נגד – אין
רוני בר-און: כולנו פה אחד קובעים כי הצעת החוק תעבור לדיון בוועדת הפנים ואיכות הסביבה.
רוני בר-און: אנחנו נדון פה היום בכמה נושאים, בעיקר נדון בסדרי הדיון למרות שיש פה הסכמה, והדיון לא צריך להתארך.
רוני בר-און: אני מבקש לפטור מחובת הנחה לקריאה שנייה ושלישית: 1.
רוני בר-און: הצעת חוק תקציב לשנת 2004; 2.
רוני בר-און: הצעת חוק גיל פרישה, התשס"ד-2003; 3.
רוני בר-און: מי בעד פטור מחובת הנחה לגבי שלוש הצעות החוק האלה, ירים את ידו.
רוני בר-און: ה צ ב ע ה בעד – 9 נגד – אין נמנעים – אין בקשת יושב-ראש ועדת הכספים להקדמת הדיון בקריאה שנייה ושלישית בהצעות חוק: הצעת חוק התקציב לשנת 2004; הצעת חוק המדיניות הכלכלית לשנת הכספים 2004 (תיקוני חקיקה), התשס"ד-2003; הצעת חוק גיל הפרישה, התשס"ד-2003, נתקבלה.
רוני בר-און: פה אחד, נתנו פטור מחובת הנחה לגבי שלושת החוקים שקראתי: חוק התקציב, חוק המדיניות הכלכלית וחוק גיל הפרישה.
רוני בר-און: סדרי הדיון בהצעת חוק התקציב לשנת 2004 ובהצעת חוק המדיניות הכלכלית לשנת הכספים 2004 (תיקוני חקיקה), התשס"ד-2003
רוני בר-און: העניין הבא: סדרי דיון בעת הדיון בהצעת חוק התקציב, בהצעת חוק המדיניות הכלכלית לשנת הכספים 2004 (תיקוני חקיקה).
רוני בר-און: אני קורא לכם כעת את הוורסיה שהדפיסו בייעוץ המשפטי.
רוני בר-און: היתה עכשיו ישיבה בלשכת היושב-ראש – ישיבה שסיכמה שורה ארוכה של מגעים בכל מיני מעגלים, ואלה הן המסקנות שהגענו אליהן.
רוני בר-און: ועדת הכנסת מחליטה, בהסכמה – אחד שיתנגד, ההחלטה הזאת לא קיימת - מכוח סעיף 148 לתקנון הכנסת, כי הדיונים בהצעות החוק האמורות יתנהלו כדלקמן:
רוני בר-און: הדיונים יחלו ביום א', ג' בטבת התשס"ד, 28 בדצמבר 2003, בשעה 14:00, באותו חלק מהצעת חוק המדיניות הכלכלית שוועדת הכספים תאשר עד למועד האמור – ה"בשר"- ובלבד שחלק זה לא יסתכם בסעיף 1 – מטרת החוק – בלבד.
רוני בר-און: הדיונים יתקיימו סביב השעון, ובלא הפסקה, ביחס זמן של שני שליש מכלל הזמן לאופוזיציה, ושליש לקואליציה.
רוני בר-און: הדיונים יסתיימו עד יום ד', ו' בטבת תשס"ד, 31 בדצמבר 2003, בשעה 12:00 – כלומר, לא יאוחר מיום ד', הם יכולים להסתיים קודם.
רוני בר-און: גדעון סער: לא יאוחר זה יותר טוב מאשר עד.
רוני בר-און: היו"ר רוני בר-און: לא יאוחר.
רוני בר-און: מה שאני מבקש להוסיף פה אלה דברים שדיברנו עליהם, ולא דיברנו עליהם בסיבוב האחרון.
רוני בר-און: לאחר שיתפרסם סדר הדוברים - תוך לא יאוחר משעתיים לאחר שיתפרסם סדר הדוברים- לא יותרו החלפות בין דוברים.
רוני בר-און: אברהם בורג: סליחה.
רוני בר-און: יש משמרות של ארבע שעות אופוזיציה, שעתיים קואליציה.
רוני בר-און: אני אעשה בארבע שעות מה שאני רוצה.
רוני בר-און: זאת אומרת שאין דרך לקצר את הדיונים בעצם.
רוני בר-און: אברהם בורג: יתר על כן, אם זמן של הקואליציה - - - היו"ר רוני בר-און:
רוני בר-און: אני חשבתי שסיכמנו את זה.
רוני בר-און: לא סיכמנו את זה – אני יורד מזה.
רוני בר-און: סיום ההצבעות יהיה לכל המאוחר ביום ה', ה-1 בינואר 2004, בשעה 12:00, קרי 24 שעות להצבעות.
רוני בר-און: כל האמור לעיל מותנה בכך שהצעת חוק המדיניות הכלכלית כולה וכן הצעת חוק התקציב יאושרו בוועדת הכספים לא יאוחר מיום 28 בדצמבר 2003, בשעה 24:00.
רשף חן: בסעיף האחרון, הכוונה היא מה שממנה יאושר.
רשף חן: היו"ר רוני בר-און: לא.
רשף חן: הכל.
רשף חן: מה שממנה יאושר – אפשר להתחיל לדבר ביום ראשון .
רשף חן: במהלך הדיונים, יושב-ראש הישיבה מוסמך לקבוע: איזו הסתייגות היא מהותית ואיזו לא.
רשף חן: את אופן או דרך ההצבעה על ההסתייגויות - ידיים, אלקטרוני, או שמי - ועל סעיפי החוקים עצמם.
רשף חן: רק יושב-ראש הכנסת עצמו יהיה מוסמך להחליט על הפסקה של הישיבה או נעילתה.
רשף חן: דברי הסבר – אברום בורג וגדעון סער.
רשף חן: אברהם בורג: יש שתי אפשרויות לנהל שבוע כזה: או במריבה וללכת על התקנון - והתוצאה היא ביזוי של כל המערכת – או לעשות ועדת הסכמות.
רשף חן: אני הבעתי בפני ועדת ההסכמות את הצרכים של האופוזיציה.
רשף חן: הצרכים של האופוזיציה זה בין השאר לתת מספיק זמן ביטוי לכל חבר אופוזיציה לדבר, ובשנה שעברה דומני שאולי להוציא חבר כנסת אחד, לא פספסנו אף אחד במשמרות שלנו.
רשף חן: בהצבעה – בגלל שמדובר בהסכמות – צמצמנו לחלוטין את כל ההסתייגויות שאינן רלוונטיות.
רשף חן: אנחנו נהיה בכמה מאות הסתייגויות, פחות או יותר, אני לא רוצה להתחייב על המספר, ונצביע על דברים מהותיים.
רשף חן: מכיוון שזאת היתה מסגרת ההסכמות – ובאו יושב-ראש הכנסת, בא יושב-ראש הוועדה, בא יושב-ראש הקואליציה – ואמרו: אבל יש עדיין דברים בתוך הוועדה שלא נגמרו ואנחנו רוצים לעשות זאת בהסכמה שכולם מרוויחים, אנחנו ניאותנו שיתחיל הדיון ביום ראשון, אף-על-פי שלא נגמרו כל הדיונים בוועדה.
רשף חן: אבל, כדי שלא יהיה מצב שדנים רק על הכותרת – על השם או על התאריך – יעבור חלק נכבד היום, או מחר, או מתי שלא יעבור, עליו יתחיל הדיון, יימשך המשך ההצבעות עד יום ראשון בלילה.
רשף חן: אם גמרנו את הכל – ביום שני אנחנו כבר עם כל החוקים על השולחן וכל המערכת רצה.
רשף חן: היה וזה נפסק כי לא הגיעו להסכמות – נתכנס, אבל אז ההסכמות האלה בעצם מושעות לצורך העניין.
רשף חן: אני לא אומר בטלות, אני לא רוצה לשבור את הכלים.
רשף חן: הן מושעות לכבוד הכנסת, לכבוד שני הצדדים, לעשות זאת כך שכולם יכולים לצאת מרוצים .
רשף חן: מילה אחת נוספת – וזה לא נאמר כאן – אני מבקש לשים אותה כנוהג עבר, ואני לא מכניס שום דבר שלא היה כאן מעולם.
רשף חן: שלא יהיה מצב שאיזשהו יושב-ראש מקרי, בגלל איזשהן נסיבות, גומר את הישיבה ובעצם מישהו עשה איזושהי החלטה באמצע הלילה, נגמרו כל ההסכמות שלנו, אין לנו זמנים, וכו'.
רשף חן: קבענו יושב-ראש הכנסת.
אברהם בורג: לכן נכנס הסעיף שרק יושב-ראש הכנסת יכול לסגור את הישיבה.
אברהם בורג: יתר על כן, אם נניח, לצורך העניין, בשעתיים של הקואליציה לא באו אנשים ונוצר חור, אנחנו נשים אנשים בכירים במערכת אד הוק.
אברהם בורג: או שתעבירו לנו את הזמן ויהיה לנו מי שידבר, או שנכריז על הפסקה מוסכמת ונחזור בשעה העגולה עליה סוכם, ובלבד שמנהלים את השבוע כך שנושאים טכניים לא גורמים למריבה מיותרת.
אברהם בורג: אבל אני רוצה להשיג תוצאה שאם הקואליציה מוותרת על זמן הדיבור שלה – אתם מתכנסים.
אברהם בורג: יכול להיות שהקואליציה לא תצטרך את הזמן שלה.
אברהם בורג: אברהם בורג: לא מתנגד.
אברהם בורג: אבל אנחנו רוצים להתקדם, אנחנו רוצים להוריד את השעות.
אברהם בורג: אברהם בורג: אין לי בעיה.
אברהם בורג: יש לי את הארבע שעות על כל שתיים שלכם.
אברהם בורג: ויתרת על שתיים – אני מצמצם.
אברהם בורג: היו"ר רוני בר-און: אתה רוצה בהודעה מוקדמת?
אברהם בורג: אברהם בורג: אני נערך, אנחנו עושים תורנות לכל חברי הכנסת.
אברהם בורג: היו"ר רוני בר-און: גדעון, זה מקובל עליך?
אברהם בורג: גדעון סער: זה יהיה התפקיד שלך בדיוני התקציב.
אברהם בורג: היו"ר רוני בר-און: מאה אחוז.
אברהם בורג: בין 8:00 בבוקר ל- 16:00 אחר הצהרים אני אעשה את זה, והשאר תעשה את זה אתה.
אברהם בורג: אני עובד פה כמו פקיד.
אברהם בורג: אברהם בורג: בעזרתם של רונית ושל ניר, אני עד מחר אסיים את התורנות של כל חברי הכנסת שלנו.
אברהם בורג: אם אתם משנים - תנו לי מספיק זמן מראש להיערך כי צריך להזיז את כל המערכת.
יולי יואל אדלשטיין: בשם ועד הסגנים, אני ודאי מוחה על הסעיף הקודם שנידון.
יולי יואל אדלשטיין: זו הבעת אי-אמון בסגנים.
יולי יואל אדלשטיין: היו"ר רוני בר-און: לא בכולם.
יולי יואל אדלשטיין: יולי, האמת היא שרצינו לתת את זה לך וליושב-ראש, אבל אז פחדנו מנקמתם של שאר הסגנים.
יולי יואל אדלשטיין: יולי אדלשטיין: אני שמח שזה יירשם בפרוטוקול.
יולי יואל אדלשטיין: השם שלך עלה בתור זה שיחיד יכול לעשות את זה.
יולי יואל אדלשטיין: יולי אדלשטיין: כפי שתמיד היה אומר אליקים רובינשטיין – הפרוטוקול לא רואה חיוכים, כך שבעוד כמה שנים מישהו יקרא ויעריך.
יולי יואל אדלשטיין: היו"ר רוני בר-און: אני מנסה, אם אפשר, לוותר על הדיון משום שלמעלה – בדיון אצל היושב-ראש – סוכם, או הוצהר לפחות, שהסיכום הוא סיכום קואליציה מלא, אופוזיציה מלא.
יולי יואל אדלשטיין: אבשלום וילן: ההערה שלי לפרוטוקול היא שאני לא מערער על הסיכום – אני מקבל ומכבד אותו – אבל קחו בחשבון שיכולה להיות בעיה, והיא לא תיאורטית, היא מאוד מעשית.
יולי יואל אדלשטיין: תארו לכם שבתוך ועדת הכספים לא יגיעו להכרעות – לא בגלל האופוזיציה - - - היו"ר רוני בר-און:
יולי יואל אדלשטיין: אז הדיון נעצר ב- 12:00 בלילה, ויש כדי ביזיון וקצף לכנסת ישראל.